Жан Арп
Опечи ми една гръмотевица

Превод от френски: Стефан Гечев, 1987

chitanka.info

Полей луната.

Почисти зъбите на моите стълби.

Отнеси ме в твоя куфар от плът

върху моя покрив от кости.

Опечи ми една гръмотевица.

Затвори земетръсите в клетка

набери ми букет от светкавици.

Разрежи се на две

и изяж едната половина.

Изхвърли се във въздуха

по-горе от версайските фонтани.

Изгори се търколи се на топка.

Бъди топката с древния смях

и върти се около въртележката.

Изплези се на всички пр-ози.

Буламирай се на буламач.

Ожаби се на жаба.

Залепи се за подпис под моето писмо.

(„Платноходка в гората“, 1957)

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.